
DISPUTATIO  MEDICA 

QUAEDAM 

DE 

FEBRE  FLAVA 


COMPLECTENS. 


PRAEFANDA. 

Nullubi  et  nunquam  artis  Apollinaris  pro¬ 
fessores  non  studio  acerrimo  febres  perscrutari 
soliti  sunt  5  nulla  enim  valetudinis  adversae 
genera  homines  crudelius  plexuerunt,  nulla  tot 
millia  morte  multarunt,  nulla  vero  ingenia  ma¬ 
gis  luserunt.  Siquidem  febres  Europam  me¬ 
ridionalem,  aliasque  partes  orbis  veteribus  no¬ 
ti,  Indiasque,  multo  magis  quam  terras  alteru¬ 
tri  polorum  propiores  vastant,  hinc  factum  est 

medicos  antiquiores  fusius  et  luculentius  de  iis 
recentioribus  et  hodiernis  scripsisse ;  quippe  qui 
illas  praecipue  regiones  accoluerint.  Ex  omni¬ 
bus  sane  libris  quos  Hippocrates,  Aretaeus, 
Aulus  Cornelius  Celsus,  &c.  confecerint,  lon-^ 
ge  plures  ad  febres  pertinent.  Febrem  igitur 
Flavam  argumento  selegi,  non  equidem  viribus 
lisus,  aut  professus  novi  me  aliquid  jam  cogni¬ 
tis  adjicere  posse  ;  sed  scribere  de  re  quavis 
ad  artem  Machaoniam  spectante  coactus,  et 
medicinam,  si  Numen  Divinum  ausis  faveat,  in 
India  Occidentali  facturus,  quam  brevissime  et 

clarissime  praecipua  et  memoria  dignissima  de 

1 

febre  proposita  eruditis  subjicere  statui.  Non 
in  animo  est,  quicquid  proferrem,  fontem,  un¬ 
de  idem  deduxerim,  adjicere ;  satis  esse  existi¬ 
mavi,  nunc  enunciare,  Bancroftium,  Rushium, 
Hunterum,  Clarcium,  Fergusonum,  Lin- 
DiuM,  Chisholmium,  et  Musgravium,  eos  esse 
claros  auctores,  quibus  uti  fontibus  nixus  haeo 
ce  conscripserim. 

Ita  argumentum  propositum  indagare , consi¬ 
lium  est,  ut  disseratur. 


de  febre  flava. 

I.  De  definitione  et  nomine. 

II.  De  signis. 

^  O  • 

III.  De  vitiis  cadavere  secto  deprehensis. 

IV.  De  signorum  ratione. 

V.  De  diagnosi  et  prognosi 

'  VI.  De  causis,  rationeque  praecavendi  et  cu 
xandi. 


DE  NOMINE  ET  DEFINITIONE. 

Alii  aliis  nominibus  febrem,  quam  prosequor* 
medici  designarunt.  Quidam,  maximeque  Cul- 
LENUs,  Typhum  Icterodem ;  nonnulli  Causum 
Eindemicum  ;  pauci  Synochum  vel  Synodiam  Tr0‘ 
picam  ;  Hispani  vernacule  EI  Vomito  Frieto ; 
Galli  vernacule,  modo  Maladie  deSiam,  modo  La 
Fievre  Matelotte  :  Plerique  autem  Fehrem  Fla¬ 
vam  appellarunt.  Novi  aut  insoliti  minime  avi¬ 
dus,  horum  ultimum  amplexus  sum  ;  quod  satis 
respondere  videtur.  Caeteris  pauca  quae  ob¬ 
jiciam  habeo,  Culleniano  nomine  sane  excep¬ 
to  5  id  enim  eo  ablegandum  judico,  quod  falsa 

suggerit.  Docebunt  infra  memoranda  febrem 
flavam  non  esse  typhum^  non  pestilentem,  nec 
bilem  absorptam  cutem  semper  rutilare  ;  quo¬ 
circa  haec  febris  pessime  Typhus  Icterodes 
vocatur.  Ita  definire  placuit :  “  Febris  arden- 
‘‘  tissima,  signis  cerebri,  ventriculi  aut  utrius- 
‘‘  que  inflammati  stipata  ;  dein,  exacto  biduo, 
‘‘  seriusve  aut  ocyus,  vomitus  niger,  cutis  fla- 
‘‘  va,  et  signa  qualia  typhum  graviorem  invete** 
“  rascentem  denotant.*^ 

DE  SIGNIS. 

Febris  flava  modo  subito  accedit,  alias  per 
insidias  et  pedetentim  obrepit.  Incipit  e  sig¬ 
nis  aliarum  febrium  ineuntium  propriis  \  vide¬ 
licet,  lassitudine,  horrore,  vertigine,  dolore  ca¬ 
pitis,  &c.  Aliquanto  postea,  et  serius  ocyus, 
caterva  malorum  longe  deterior  ingruit.  Do¬ 
lores  caput,  dorsum  et  artus  infestant  :  sum¬ 
ma  cutis  ubique  corporis  vehementer  exardet ; 
vultus  perquam  rubet  et  intumescit;  arteriae 

caroticae  et  temporales  motu  validissimo  saliunt ; 
omnes  sane  arteriae  quam  citissime  et  durissi¬ 
me  micant  cx*®®  ampliusve  quaque  parte  horae 
Lx™a ;  oculi  corusci  et  rutili  prominent,  lucis 
impatientes  ;  et  homo  pene  ebrium  refert.  Re¬ 
spiratio  crebrior  et  difficilis  est,  nec  sine  anxie¬ 
tate  summa.  Dolor  capitis  exacerbatur,  prae¬ 
cipue  circa  frontem  et  oculos.  Secernenda  et 
excernenda  secerni  et  excerni  pene  desinunt ; 
lingua  sordida  inarescit ;  sitis  crudeliter  tor¬ 
quet.  Ventriculus  ultra  debitum  irritabilis 
omnia  ingesta  protinus  evomit,  humore  bilioso 
saepe  mixta.  Dolor  et  angor  circa  praecordia 
vexant,  quae  mala  premente  manu  ingraves¬ 
cunt.  Somni  nocturni  frequenter  somniis  di¬ 
rissimis  solvuntur,  nec  raro  ipsum  delirium  op¬ 
primit  ;  quod  tamen  perpetuum  non  est.  Uri¬ 
na  reddi  solet  aequo  parcior,  rufa  et  crassa. 
Alvus  pigerrima,  vix  medicamentis  valentissi- 
mis  solicitata  descendit.  Haec  signa  unam 
diem,  biduum  diutiusve  perseverant ;  fere  nun¬ 
quam  ultra  horas  lx  trahunt.  Utinam  acce¬ 
dere  liceret  salutem  saepe  eadem  excipere. 

Interdum  sane,  sed  eheu !  perraro,  febris  inter 
haec  feliciter  solvitur  alvo  fusa  et  biliosa,  aut 
cursu  sanguinis  e  naribus,  &c.  Plerisque  ta¬ 
men  nova  longeque .  exitiosiora  signa  necem 
pede  praecipiti  inferre  consuerunt. 

Nunc  demum  mala  jam  proposita  remissiora 
in  melius  converti  videntur  5  et  aeger  imperitis 
ad  sanitatem  rediturus  apparet.  Non  multo 
postea  istae  induciae  evanescunt:  ardores  fugan¬ 
tur  ;  motus  arteriarum  exilissimi  et  celerrimi 
fiunt ;  cutis  summa  viscido  humet  sudore  et 
friget ;  urina  fluit  difficulter,  parca,  corruptissi¬ 
ma,  atra ;  lingua  sicca  et  fusca  aliquando  ni¬ 
gricat  ;  subinde  profecto,  siti  non  cruciante 
madet.  Mens  dilabi  coepit :  nonnunquam  in¬ 
felix  stupet  aut  delirat.  Vomitus  continenter 
plectit,  et  sensim  increscit :  quod  vero  sursum 
excernitur,  atrum  aut  fuscum,  choame  baccas 
ustas  contritas,  et  aqua  mistas  simulat.  Quic- 
quid  alimenti  sumatur,  illico  respuitur.  Alvus 
profusa  idem  fere  quod  ventriculus  excernit. 
Oculi  aurescere  incipiunt  ;  dein  facies,  tempo¬ 
ra,  cervices,  aliaeque  corporis  partes.  Quibus- 

dam  non  oculi  primi  flavent ;  sed  maculae  au¬ 
reae  fuscaeve  pectora,  cervices,  artus,  &c.  ma¬ 
le  habent,  priusquam  oculi  et  reliquae  partes 
tingantur.  Multis,  post  extremum  spiritum, 
color  fit  saturior :  paucis,  denique,  cutis  et  ocu¬ 
li  non  ante  lutilescunt,  quam  perierint.  Omnia 
nunc  miserum  in  praecipiti  versari  testantur : 
Aeger  assidue  singultit ;  spiritus  trahitur  et 
emittitur  difficillime ;  oculi  collabuntur ;  lin¬ 
gua  magis  nigrescere  pergit.  Hic  illic  sum¬ 
mum  corpus  maculis  purpureis,  scilicet  fe- 
techiis,  effiorescit.  Suspiria  crebra  imo  quasi 
pectore  ducuntur  5  artus  contremiscunt  et  fri¬ 
gent  ;  os  hiat ;  homo  brachia  et  crura  persae¬ 
pe  jactat  et  inaequaliter  dispergit ;  vox  fauci¬ 
bus  haeret ;  aut  aeger  mussitat ;  devorare  pos¬ 
se  desinit.  Sentiendi  facultas  hebetatur,  aut 
prorsus  deletur ;  distentiones  nervorum  exagi¬ 
tant.  Memoratu  quoque  dignissimum  est,  fere 
omnibus  jam  perituris  sanguinis'  quasi  resoluti 
copiam  perinsignem  e  naribus  aliisque  canalium, 
quos  membranae  mucosae  obducunt,  manare ; 
quod  malum  nunquam  non  fati  venturi  prae- 

nuncium  est.  Urina  quoque  redditur  foetida, 
subatra,  animique  injussu,  morsque  exoptanda 
tantas  aerumnas  finit.  Alii  citius,  alii  tardius 
absumi  consuerunt  :  plerique  triduo  exacto  e- 
moriuntur.  Notare  oportet,  quibus  indicia  ce¬ 
rebri  graviter  concitati  aut  inflammati  exardent, 
hos  celerius  eripi,  vomitumque  eosdem  levius 
exercere ;  quos  autem  hoc  malum  aliaeque  ven¬ 
triculi  inflammati  aut  irritabilis  notae  acerbius 
plectunt,  eos  minus  delirare,  et  perraro  ante 
diem  quartum  aut  quintum  emori. 


DE  VITIIS 

CADAVERE  SECTO  DEPREHENSIS. 

Cerebrum  et  ventriculus  prae  omnibus  visce¬ 
ribus  hac  febre  implicitis  laborare  comperta 
sunt.  Notas  inflammationis  praegressae  fere 
semper  exhibent ;  ita  tamen  ut  aliis  hic,  aliis 
illud  vehementius  afficiatur. 

Quod  ad  cerebrum,  ejus  membranae  aequo 
crassiores  et  rubriores,  vasis  praeter  consuetu¬ 
dinem  refertae  conspiciuntur  ;  nec  raro,  secus^ 

atque  fert  natura  cohaerent.  Cerebrum  ipsum 
induruisse  frequenter  apparet,  atriis  ejus  latice 
simul  superfluentibus. 

Quibus  signa  ventriculi  perturbati  aut  inflam¬ 
mati,  spiritu  adhuc  manente,  prodierint,  his  ce¬ 
rebrum  fere  nulla  sibi  praetulit  vitia,  si  venas 
ultra  debitum  turgidas  excipias.  Plerisque  ven¬ 
triculus  satis  manifeste  inflammationem  quae¬ 
sitissimam  subiisse  invenitur ;  membrana  enim 
intima  livet,  imo  vero  subinde  nigricat ;  hic  il- 
lic  porro  erosa  aut  exulcerata  videtur.  Eaedem 
notae  aliquanto  sane  mitiores  intestino  contin¬ 
gunt.  Humor  ater  vel  fuscus,  quem  evomi  dixi, 
non  solum  ventriculo  inclusus,  verum  etiam  ex 
arteriis  et  venis  arte  diruptis  profundi,  sectis  et 
introspectis  cadaveribus,  comperitur. 

Jecur  alia  aliis  vitia  prae  se  ferre  notatur. 
Quidam  contendunt  nihil  insoliti,  praeter  colo¬ 
rem  minus  saturum,  nimirum  quendam  pallo¬ 
rem,  ei  evenire.  Nonnulli  contra  affirmant  idem 
aequo  magis  purpurascere,  sanguineque  redun- 
dare,  tanto  simul  mollius  quam  homine  integro 
ut  ex  facili  dilaceretur. 


B 

Vesicula  fellis  bilem  spissiorem  et  atrioreiti; 
habere  traditur,  ipsa  quoque  crassior,  quam  va¬ 
letudine  secunda.  Scire  licet,  humorem  ejus 
proprium  sordi  nigrae  vomitu  ejectae,  colorem, 
saporem,  omnesque  pene  alias  dotes  prorsus  dis-‘ 
sentire.  Omentum  gangraena  ruisse  modo  re- 
peritur  :  et  ne  multa,  viscera  omnia  ita  se  ha¬ 
bent,  ut  hanc  febrem  actiones  corporis  interio¬ 
res  quam  acerrime  concitasse  et  perturbasse  e- 
doceant. 


DE  SIGNORUM  RATIONE. 

Non  nisi  praecipuis  signorum  insistere  in  ani¬ 
mo  est :  quibus  scilicet  probe  patefactis,  lux 
clarior  febris  flavae  naturae  affulgeat. 

Ds  CUTE  FLAVA. — Jam  retuli  cutem  non  in¬ 
ter  principia  flavere :  modo  secundo,  tertiove 
die,  modo  paulo  ante  eventum  lethalem.  Ali¬ 
quando  porro  summa  cutis  ubique  aurescit, 
alias  hic  illic  j  maculis  nempe  erumpentibus... 

Hae  vero  aureae,  fuscae,  purpureae  vel  subvi¬ 
rides  esse  possunt.  Quorsum  hoc  signum  mul¬ 
tiplex  referendum  sit,  inter  medicos  nequaquam 
convenit.  Ex  omnibus  vero  sententiis  de  eo 
propositis,  duas  memorare  satis  erit.  Quibus¬ 
dam  placuit,  bilem  resorptam,  aliis  cruorem 
in  telae  reticulatae  cavernas  fusum  cutem  ruti¬ 
lare.  Utramque  ex  his  causis  huc  operam  con¬ 
ferre  nobismet  persuadetur.  Oculi  enim  fere 
semper  lutilescunt,  et  plerisque  primae  omnium 
partium  ;  urina  etiam  biliosa  esse  consuevit ; 
quae  indicia  alio  fonte  enasci  nequeunt.  Si 
quis  objiciat,  dejectiones  non  albescere,  respon¬ 
deo,  sordem  nigram  intestino  inhaerentem  eum 
stercoris  colorem  impedire  ;  alvumque  febre 
flava  haud  minus  quam  morbo  regio  aegrotan¬ 
tibus  pigram  esse.  Cur  fel  in  sanguinem  defe¬ 
ratur,  minus  constat.  Verisimile  est  vomitum 
quaesitissimum  efflcere,  jecore  tantis  nisubus 
presso,  ut  bilis  in  surculos  extimos  venae  ^or- 
tae  refluat,  inde  venas  hepaticas  petitura.  Ma¬ 
culae  flavae,  fuscae,  virides  aut  purpureae, 
clare  quoque  cruori  vitioso  in  cellulas  membra- 

nae  reticulatae  profuso,  vasis  scilicet  laxatis,  ip- 
soque  sanguine  resoluto  sive  tenuiore,  tribuen¬ 
dae  sunt.  Denique,  uti  fere  cutis  aurea  dupli¬ 
ci  huic  fonti  debetur,  ita  interdum  alterutra  so¬ 
la  exoritur  ;  quibusdam  enim  febrientium  cutis 
et  oculi  tinguntur,  citra  maculas  ;  aliis  contra, 
summum  corpus  nullubi  nisi  apud  istas  macu¬ 
las  coloratur.  Perpaucis  corpus  haud  omnino 
spiritu  adhuc  manente,'  aureum  sibi  colorem 
induit ;  post  mortem  protinus  inficiendum. 

De  vomitu  nigro. — Antiqui  de  atra  bile 
multa  hallucinabantur.  Res  est  hodiernis  notis¬ 
sima  succum  istiusmodi  corpori  humano  deesse. 
Omnes  nunc  idem  de  ortu  signi  propositi  sen¬ 
tiunt  ;  scilicet,  nigram  sordem  ejici  solitam 
cruorem  esse  malum  arteriis  et  venis  ventriculi 
imbecillis,  ideoque  diruptis  profusum,  et  rebus 
ingestis  inquinatum.  Imprimis,  eandem  fel 
non  esse  testantur,  sapor  non  amarus  ;  color 
ejus  aqua  mistae  non  viridis,  eadem  succo  ve¬ 
sicae  fellis  proprio  prorsus  aliena  ;  et  ventricu¬ 
lus  ea  repletus,  hiatu  ejus  inferiore  adeo  coarc- 

tato,  ut  plane  bili  ex  intestino  ascendere  non 
licuerit.  Vasa  denique  ventriculi  humorem, 
de  quo  agimus,  effundere  hinc  patet ;  quod  si 
quis,  cadavere  mortui  patefacto,  membranam 
ventriculi  intimam  arte  divellat,  ex  arteriis  et 
venis  sic  violatis  cruorem  istum  nigrum  proflue¬ 
re  conspiciet.  Quod  ad  reliqua  signorum,  ean¬ 
dem  accipiunt  rationem,  quam  aliis  febribus 
urgentibus.  Hoc  equidem  adjicere  licet,  ple- 
rasque  febris  flavae  notas  ad  cerebrum  et  ventri¬ 
culum  inflammata  referri  posse. 


DE  DIAGNOSI. 

Febris  flava  typhum  et  pestem  quadam  ex 
parte  simulat;  quomodo  ab  iis  discernatur, 
proximum  est  ut  paucis  ostendam. 

Febris  flava  tempestatibus  et  regionibus  sole 
torrido  exustis  potissimum  grassatur  ;  contra, 
aestus  vehe  mentior  pestem  debellare  vel  extin- 
guere  videtur.  Hac  aegrotantibus  bubones  et 
carbunculi  fere  erumpunt  5  illa  nequaquam. 

Hajsc  non  raro  cursum  integrum  usque  ad  mor¬ 
tem  explevit,  citra  aliquas  febris  ardentis,  aut 
incitationis  insignis  notas ;  illi  contra  cor  et  ar¬ 
teriae  motu  perquam  concitato  saliunt.  Afri 
peste  frequenter,  febre  flava  perraro  impli¬ 
cantur.  Huc  accedit,  febrem,  de  qua  scribi¬ 
mus,  pestilentem  non  esse  ;  cujus  rei  documen¬ 
ta  paulo  infra  proferentur.  Nemo  rei  medicae 
peritus  typhus  an  febris  flava  aliquem  corripiat, 
dubitare  poterit.  Typhus  Britannis  et  aliis 
Europae  septentrionalis  populis  exitiosissima  es¬ 
se  consuevit,  hyemeque  genus  humanum  val¬ 
de  affligit ;  corpora  porro  imbecilla  et  langui¬ 
da  praesertim  invadit :  contra,  febris  flava  prae 
aliis  juventa  et  robore  florentes,  sanguineque 
plenos,  vexare  comprobata  est.  Quinetiam, 
haec  aliquando  speciem  sibi  induit  febris  remit¬ 
tentis  aut  intermittentis,  praeter  ea  indicia  pro¬ 
pria,  scilicet  cutem  auream  et  vomitum  nigrum  5 
unde  saepe  nomen  deduxit. 

DE  PROGNOSI. 

Proximum  est,  ut,  quae  signa  spem,  quae  me¬ 
tum  incutiant,  quam  brevissime  explicem. 

Quanto  magis  cor,  arteriae  et  genus  nervosum 
inter  principia  cieantur  et  perturbentur,  tanto 
citiori  pede  accedere  solent  virium  labefacta¬ 
rum  indicia  secutura.  Cui  igitur,  febre  jam  in¬ 
cipiente,  vultus  praeter  naturam  intumescit  et 
rubet ;  cui  oculi  rutili  et  quasi  feroces  nitent 
et  turgent;  quem  delirium  capitisque  dolor 
torquent;  cui  arteriae  moventur  validissime, 
dure  et  citissime ;  cutis  aret  et  incalescit ;  vo¬ 
mitus  assiduus  est;  is  salvus  esse  vix  potest. 
In  praecipiti  autem  versatur,  qui  sordem  atram 
evomit ;  quem  distentiones  nervorum  agitant ; 
cui  tendines  digito  imposito  subsilire  sentiun¬ 
tur  ;  cuive  sanguis  resolutus  e  naribus  aliisve 
partibus  prorumpit.  Notatu  equidem  dignissi¬ 
mum  est,  neminem  unquam  revalescere,  cui. 

praeter  alia  signa  periculosa,  sanguis  copiosius 
e  naribus  profluit. 

Si  vero  delirium,  dolor  capitis,  anxietas  et 
reliquae  cerebri  affecti  notae  sensim  leniuntur, 
si  vomitus  quiescit  aut  sedatur,  si  praecordia 
pressa  minus  dolent,  arteriaeque  molliter,  ae¬ 
qualiter,  nec  amplius  octogies  aut  nonagies 
micant ;  spes  haud  erit  abjicienda.  Neque  de¬ 
sperandum,  si,  quod  eheu !  perraro  evenit,  om¬ 
nes  actiones  secretrices  redeunt ;  si  cutis  sum¬ 
ma  tepido  madet  sudore  ;  si  alvus  biliosa  rite 
descendere  incipit  5  si  lingua  expurgata  nitet, 
rubet  et  humet,  ideoque  sitis  fugatur  j  si  de¬ 
mum  homo  noctu  dormire,  medicamentis  non 
huc  operam  collocantibus,  et  interdiu  vigilare 
observatur ;  si  cibos  probe  appetit,  sumptosque 
quadam  ex  parte  concoquit.  Uti  denique  hanc 
partem  rei  propositae  absolvam,  quanto  sit  ali¬ 
quis  validior,  florentior  et  sanguine  plenior, 
tanto  eundem  magis  periclitari :  haud  etiam 
ignorare  oportet,  pliires  eorum,  qui  in  febrem 
hanc  luctuosam  incidunt,  perire. 

DE  CAUSIS  ABDITIS. 

Usu  docemur  juventa  et  robore  florentes, 
sanguine  plenos,  fibris  validis  praeditos,  et  irri¬ 
tabiles,  prae  aliis  opportunos  esse  qui  in  febrem 
flavam,  admota  causa  excitante,  incidant. 

Europaei  magis  quam  India  Occidentali 
nati  ei  patent  :  mares  quoque  facilius  et 
saepius  quam  foeminae  aegrotant.  Fertur 
quoque  Gallos,  Hispanos  et  Lusitanos  ad  In- 
dias  advectos  minus  quam  Britannos,  Danos 
ahosque  populos  Europae  Septentrionalis,  ad 
hunc  morbum  subeundum  esse  proclives.  Ha¬ 
rum  rerum  rationem,  ni  fallor,  explicare  diffici- 
le  non  est.  India  Occidentali  aliisque  regio- 
nibus,  quas  circuli  solstitiorum  complectuntur, 
orti,  macilenti,  imbecilli,  atra  bile  imbuti  et 
segnes  esse  solent,  praecipue  si  stirpe  Europaea 
sint  prognati.  Hae  corporis  proprietates  ac¬ 
tioni  solis  torridi  diutinae  debentur  :  tantoque 
imperio  consuetudo  homines  regit,  ut  demum 
sic  extenuati  et  confecti,  ardores  et  caeteras 

noxas  earum  terrarum  proprias  impune  patian¬ 
tur.  Viribus  igitur  et  adolescentia  gaudentes, 
speciosi,  sanguinei  maxime  omnium  coelo  aes¬ 
tuoso  objecti  laeduntur ;  eo  quod  ejusdem  in¬ 
sueti  sunt  et  facile  in  viscerum  inflammationes 
incidunt ;  quae,  uti  jam  prpposui,  semper  fe¬ 
bri  flavae  ineunti  contingunt. 


DE  CAUSIS  EXCITANTIBUS. 

Siquidem  multi,  nec  parvi  nominis,  febrem 
flavam  pestilentem  esse  contenderint,  in  quo¬ 
rum  sententiam  jurare  nequeo,  non  alienum  pu¬ 
tavi,  ut  imprimis  aliquanto  fusius  hanc  perscru¬ 
ter  quaestionem :  scilicet,  necne  tabum  pesti¬ 
lens  hunc  morbum  progignat. 

Omnia,  quae  medici  de  viri  pestilentis,  quod 
febres  parit,  natura  et  dotibus  compererint, 
idem  perinsigni  sedandi  et  hebetandi  facultate 
pollere  testantur ;  nimirum,  cor,  arterias,  cere¬ 
brum  et  nervos  infirmare.  Hoc  signa  typhi  in¬ 
euntis,  ut  opinor,  satis  arguunt.  Hinc  in  aprico 

est,  cur  haec  febris  graciles  prae  repletis,  debiles 
prae  vegetis,  pallidos  prae  speciosis  et  vultu  ro¬ 
seo  donatis,  pauperes  prae  opibus  beatis  ado¬ 
riatur.  Vis  enim  sedatrix  imbecillis  potissimum 
noceat,  necesse  est.  Contra,  ut  retuli,  febris 
flava  robustos,  adolescentes,  sanguine  plenos 
praesertim  affectat ;  et  jam  iniens  signa  omnium 
actionum  interiorum  vehementer  concitatarum 
praedicat. 

‘  Febris  flava  eas  praecipue  orbis  terrarum 
partes  solet  populari,  quae  circulis  solstitio¬ 
rum  includantur :  certeve  parum  ultra  hasce 
vagatur,  ex  alterutra  parte.  Res  vero  est  no¬ 
tissima,  coeli  ardores  quaesitiores  omnigenum 
fere  contagium  delere  aut  extenuare.  Pestis,  ty- 
j^hus,  ruheola,  variola,  et  alii  morbi  pestilentes 
sint  exemplis  j  qui  semper  mitiores,  rariores  et 
minus  lethales  Indias  quam  Europam  accolen¬ 
tibus  eveniunt.  Tabum  pestilens,  quod  febres 
parit,  quam  velocissima  penna  multas  peragrat 
terras,  urbes  et  colonias.  Quam  celeriter  ca/far- 
rhus  pestiferus,  id  est  influenza,  late  patet  ? 
Quis  Graecarum  literarum  doctior  ignorat,  pes- 

tem  Atheniensibus  olim  luctuosissimam,  uti  a 
Thucydide  accepimus,  Aegypto  meridionali 
oriundam,  exinde  fines  Persarum,  Syriam  A- 
siamque  Minorem  cito  vastasse,  demum  ipsius 
Palladis  urbem  afflicturam  ?  Pluribus  exem¬ 
plis  aciem  subtilissimam  ejus  veneni,  quod  con¬ 
tagium  vocatur,  illustrare  non  opus  est.  Hic  sa¬ 
tis  est  adjicere  id, ‘quod  jam  retuli,  de  febre  fla¬ 
va  praedicari  non  posse  ;  quae  nunquam  ab  ex¬ 
tera  gente  vel  terra  proficiscitur,  sed  ubicunque 
saevit,  ibi  semper  nascitur,  nec  per  se  unquam 
aliorsum  serpit. 

Naves  Bellicae,  quae  multos  annos  mare  In¬ 
dicum  Occidentale  exaraverint,  nautas  omnes 
diu  febris  flavae  integerrimos  habuerunt,  qui 
non  prius  eadem  aegrotare  coeperunt,  quam  re¬ 
lictis  navibus,  littora  petierint :  quod  si  ad  na¬ 
ves  febre  impliciti  redierint,  socii,  qui  naves 
non  reliquerint,  nunquam  exinde  febricitare 
comperti  sunt. 

Quum  igitur  manifestum  est  hanc  febrem 
pestilentem  non  esse,  sequitur,  ut,  unde  exo¬ 
riatur,  inquiramus.  Nullus  dubito  quin  eadem 

causa,  qua  febris  remittens  et  intermittens,  scili¬ 
cet,  halitu  paludum  proprio,  aliis  sane  operam 
conferentibus,  gignatur.  Imprimis  enim,  febris 
flava  subinde  remittens  fieri  observatur  ;  dein- 

4 

de,  ubicunque  ardentissima  et  creberrima  gras¬ 
satur,  ibi  paludes,  lacus,  stagna  aut  naturae  pu¬ 
tres  collectae  reperiuntur.  Ubicunque  homi¬ 
nes  agros  desiccaverint,  urbes  extruxerint  mun- 
das,  siccas,  plateis  latioribus  ornatas,  et  prae 
omnibus  fossis  idoneis  praeditas,  quae  fontes 
istius  halitus  subducant ;  ibi  febris  flava,  quan¬ 
tumcunque  olim  valuerit,  demum  pene  evanuit. 
Haud  raro  febris  flava  unicae  parti  insulae  Oc¬ 
cidentalis  Indicae  soli  inhaesit,  quanquam  om¬ 
nes  ejusdem  incolae  commercio  liberrimo  ultro 
citroque  habito  quam  intima  societate  invicem 
committantur  :  illa  scilicet  pars  unica  paludes, 
lacus,  aut  stagna  sibi  praetulit.  Quinetiam, 
ejusdem  rei  documento  sit,  hanc  febrem  non 
disseminari,  si  aegri,  locis  gravibus  et  palustri¬ 
bus  relictis,  ad  coelo  puro,  sicco  et  sereno  prae¬ 
dita  advehantur;  medicos  nempe  aliosque  minis¬ 
tros  impune  inter  haec  febrientibus  interesse. 

Judicare  igitur  licet,  miasma  causam  esse  ex¬ 
citantem  omnium  praecipuam.  Si  quis  vero 
objiciat,  febrem  propositam  multum  intermit¬ 
tenti  et  remittenti  distare,  adjicere  oportet,  a- 
lias  causas  moderatrices  et  adjutrices  miasmati 
hic  accedere ;  quae  quales  sint,  paucis  explica¬ 
bo.  Apud  omnes  fere  insulas  mari  Indico  Oc¬ 
cidentali  cinctas,  aestus  saepe  tantus  est,  ut  ra¬ 
dii  solis  reflexi  meridie  argentum  vivum  instru¬ 
mento  Farenheitano  inclusum  ad  gradum  us¬ 
que  centesimum  et  trigesimum  attollant.  Eae¬ 
dem  insulae  palustribus  agris,  stagnis  aliisque 
naturis  halitus  pestiferi,  qui  miasma  vocatur, 
genetricibus  redundant :  ardores  meridiani  hoc 
in  sublime  ferant  et  undique  diffundant  necesse 
est.  Quis  enim  nescit,  febrem  intermittentem 
simili  de  causa  autumno  exitiosissimam  esse, 
hyeme,  contra  pruina  agros  dealbante,  eimiasma 
cohibente,  non  diffundi  ?  Quinetiam  halitus  iste 
coelo  torrido  meridiano  evolutus,  iterum  noctu 
densior,  saturior  et  nocentior  fit :  unde  intellec¬ 
tu  facile  est,  cur  nautae  et  milites,  qui  sub  dio 

noctu  se  frigori  et  roribus  inter  munera  adeun¬ 
da  objecerint,  in  febrem  flavam  incidant. 

Praeter  haec,  ardores  meridiani  et  frigora 
nocturna  non  solum  miasmate  dispergendo  et 
densando,  ut  retuli,  nocent,  verum  etiam  ipsa 
per  se  graviter  laedunt.  Calor  nempe  corde  et 
arteriis  ciendis,  et  dein  frigus  vespertinum  hu¬ 
moribus  intus  repellendis,  signa  ista  cerebri  et 
ventriculi  inflammatione  laborantium  inferunt. 
Haec  igitur  febris  nec  remittentis  nec  intermit¬ 
tentis  speciem  sibi  induere  solet ,  quia  viscerum 
inflammatione  assidue  accenditur,  et  intendi¬ 
tur. 

Denique,  omnia  quae  calefaciant,  irritent, 
aut  impleant,  inter  causas  excitantes  memo¬ 
randa  sunt  j  quippe  quae  ad  viscera  inflamman¬ 
da  operam  conferunt ;  qualia  sunt  ebrietas,  sa¬ 
tietas,  et  luxus  omnigenus. 


DE  CURATIONE. 


Uti  de  causis  et  natura,  ita  quoque  de  cura¬ 
tione  febris  flavae  inter  medicos  nequaquam- 

convenit.  Medici,  qui  eandem  pestilentem  et 
typho  affinem  credunt,  venam  feriendam  esse 
omnino  negant :  contra  Bancroftius,  aliique 
qui  idem,  quod  ipse,  sentiunt,  hoc  similibusque 
remediis  potissimum  innitendum  esse  docent. 

De  sanguinis  detractione. — Sanguinem  es¬ 
se  mittendum  omnia  indicia  febris  ineuntis  pro¬ 
pria  testantur.  Cui  vultus  rubrior,  oculi  rutuli, 
dolor  capitis,  arteriae  concitatae,  cerebrum  af¬ 
fectum  denunciant,  statim  oportet,  vena  brachii 
incisa,  uncias  sanguinis  xvi  aut  xx  ei  elicere  ; 
vel  arteriam  temporalem  secare.  Leges  equidem 
aut  praecepta  certa  et  perpetua  de  hac  exinani¬ 
tione  proferre  nequeo.  Pluribus  aegrotantium 
intra  diem  unum  unciae  xx,  xxv  aut  xxx  mit¬ 
tendae,  prout  varient  signa,  aetas,  corporis  ha¬ 
bitus,  et  quae  sunt  his  similia.  Ne  multa,  si 
medicus  febre  jam  incipiente,  auxilio  veniat, 
hoc  remedium  omnium  praecipuum  habendum 
est  \  aut  enim  febris  exinde  omnino  tollitur,  aut 
certe  eo  lenitur,  ut  notae  terrentes  demum  fu¬ 
turae  praecaveantur,  aut  mitigentur. 

De  lavatione  frigida. — Siquidem  haud  ra¬ 
ro  cutis  haud  minus  hac  febre,  quam  scarlatina 
laborantibus  calet,  multi  contendunt  corpori 
aquam  frigidam  affundere,  sicuti  Curreius  pro- 
posuit,  utile  fore.  Si  membra  postea  inhorres¬ 
cant,  in  futurum  hoc  remedium  omitti  debebit. 
Ardorem  insignem  aegris  molestiam  incutere 
manifestum  est :  si  igitur  cutis  vehementer  in- 
caleat  et  areat,  horrore  simul  non  urgente; 
si  omnia  secernenda  et  excernenda  pene  sup¬ 
primantur  ;  aqua  affundenda,  cujus  temperies 
gradu  circiter  lx™o  aut  Lxv^o  indicetur.  Cum 
vero  Curreius  et  plerique  ex  hodiernis  praece¬ 
perint,  visceris  cujusvis  inflammationem  aut  ac¬ 
tionem  incitatam  vetare,  quo  minus  hoc  reme¬ 
dio  utamur,  idem  non  raro  febre  flava  plexis 
perniciosum  futurum  verisimile  est.  Si  non 
liceat  aegrum  in  frigidarium  conjicere,  aut  ei 
frigidam  affundere,  cutis  summa  spongiis  aqua 
et  aceto  madefactis  saltem  tergenda.  Quando 
demum  aut  quousque  remedium  Curreianum 
adhiberi  oporteat,  sermone  brevi  et  lucido  sta¬ 
tuere  perdifficile  est :  medico  prudente,  sciepte 

et  experto  opus  est ;  siquidem  unusquisque  ae¬ 
grotantium  quaedam  sui  propria  exhibet,  cu¬ 
randi  rationem  mutatura. 

De  vomitus  moventibus. — Longe  saepius  vo¬ 
mitus  non  ciendus  est  j  non  solum  enim  ventri¬ 
culum,  fere  inflammatum,  insigniter  irritat,  ve¬ 
rum  etiam  tantam  sanguinis  copiam  ad  cere¬ 
brum  impellit,  ut  signa  omnia  perquam  exaspe¬ 
rentur. 

De  alvi  purgantibus.^ — Alvi  tarditas  quaesi¬ 
tissima  febrem  flavam  comitatur  et  insignit ; 
nec  dubitari  potest,  quin  delirium,  calorem  et 
reliqua  malorum  vehementer  intendat.  Dejec¬ 
tionem  igitur  acerrimis  medicamentis  moliri 
opus  est.  Optime  conveniunt  ea,  quae  alvum 
stercore  expediunt,  simulque  arterias  *  secretri- 
ces  membranae  intestini  intimae  incitant ;  et 
ita  sanguinem  deorsum  a  capite  ferunt,  et  si¬ 
mul  ventriculum  non  mole  praegravant.  Hu¬ 
jusmodi  sunt  submurias  hydrargyriy  i^vlYh  ra¬ 
dicis  convolvulh  jalappae,’  gummiresina  convoU 

mli  scammoniacy  et  sales  medii  huc  idonei.  Ab 
initio  fere  ad  finem  haec  remedia  proderunt, 
maximeque  cerebri  inflammationem  sedabunt. 
Si  ventriculus  eadem  sumpta  respuat,  alvus  li¬ 
quoribus  aptis  infusis  ducenda  erit. 

De  sudoris  cientibus.— Aqua  frigida  affusa 
sudorem  haud  parum  movet;  quomodo,  incertus 
haereo.  Ad  eundem  finem  potus  aciduli  et  diluti 
valebunt.  Semper  ob  impetum  rigoris  acerbis¬ 
simum  perdifficile  est  halitum  cutis  hac  febre 
implicitis  educere.  Auxiliis  igitur  omnibus,  de 
quibus  conscripsi,  prius  ministratis,  praeparata 
ex  antimonio  vel  callicocca  i^pecaciianJia  opio  ad¬ 
juncta,  dari  debebunt.  Nonnulli  equidem  id 
antimonio  objiciunt,  quod  cibi  fastidium  movet, 
et  vomitum  exasperat.  Si  ita  se  res  habeat, 
aqua  acetatis  ammoniae,  fructus  aciduli,  et  po¬ 
tus  diluti  potius  erunt  praecipiendi. 

De  exulcerantibus. — Si  venis  alvoque  va¬ 
cuefactis,  caeterisque  medicinae  auxiliis  quae 
depleant  aut  sedent,  admotis,  delirium  exarde- 

re  non  desinat,  utile  erit  caput  ad  cutem  ton¬ 
dere,  et  postea  aqua  frigida  aceto  mixta  lavare : 
deinde,  signis  cerebri  turbati  haud  fugatis, 
emplastrum  meloes  vesicatorii  imponere.  Pari 
ratione,  si  dolor  ventriculi,  vomitus  et  aliae 
notae  ejus  visceris  inflammati  perquam  cruciant, 
subinde  idem  emplastrum  utiliter  parti  dolenti 

applicatur. 

Hisce  potissimum  remediis,  et  simul , 'causis 
excitantibus,  quantum  fieri  possit,  evitatis,  fe¬ 
bris  flava  jam  iniens  debellari,  aut  certe  leniri 
solet. 

Simul  atque  vero  cutis  flava,  vomitus  niger, 
et  reliqua  indicia  virium  lapsarum  accesserint, 
exinanientibus  praetermissis,  praeter  alvi  pur¬ 
gationem,  robur  conciliandum  erit.  Dejectio 
molienda  est  medicamentis  jam  propositis.  Vo¬ 
mitus  nunc,  et  per  totum  hujus  febris  decur¬ 
sum,  consopiendus  erit  citrate  potassae  inter 
effervescendum  devorato.  Cortex  cinchonae 
officinalis  nunc  proderit,  ita  datus  ut  quam 

N 

minime  ventriculum  oneret.  Vinum  rubrum 

Lusitanicuin  eodem  imbutum  optime  convenit. 
Opium  quoque  subinde  necessarium  est. 

Potui  accommodatissima  sunt  succi  fructuum 
acidorum,  cerevisia  tenuior,  omnesque  liquores 
acido  ca7'bonico  saturi :  haec  enim  refrigerant, 
recreant,  viribus  succurrunt,  et  putredini  ob¬ 
stant.  Conclave,  ubi  aeger  cubat,  perflatum 
accipere  debet ;  et  si  fleri  possit,  ejus  tempe¬ 
ries,  gradu  Lxvt®,  instrumenti  Farenheitani  in¬ 
signiri  debet.  Urina,  stercus,  et  sordes  omni¬ 
gena,  quamprimum  subducenda. 

De  hydrargyro  utendo. — Multi  contende¬ 
runt,  praeparata  ex  hydrargyo,  ita  ministrata 
ut  totum  corpus  hoc  metallo  inficiatur,  et  os 
saliva  superfluat,  febrem  flavam  praecavere  pos¬ 
se  y  ideoque  praeceperunt,  ut  Britanni,  jam 
ad  Indiam  Occidentalem  ituri,  inter  navigan¬ 
dum,  hoc  forti  medicamine  utantur.  Quo  pac¬ 
to  adjuvet,  me  nescire  profiteor.  Valde  sus¬ 
picor  idem  modo  inutile,  modo  perniciosum 
esse.  Multi  eo  non  usi  revaluerunt :  quidam 
id  experti  perierunt :  alii,  ne  multa,  alias  de 

eo  senserunt.  Nonnullis  placet  hoc  metallum 
prohibere,  quo  minus  jecur  et  reliqua  viscerum 
amplientur  aut  indurentur.  Denique,  nobis  re¬ 
medium  anceps  omnino  esse  videtur  j  quod,  si 
unquam  opitulatur,  febrem  propositam  futuram 
prohibet,  praesentem  tollit,  eo  quod  actiones 
corporis  interiores  omnes  stimulat  vel  celerat ; 
quo  fit,  ut  sanguis  aequaliter  ad  membrorum 
singula  deferatur,  ideoque  nullubi  praeter  mo¬ 
dum  congeratur  :  secernendaque  et  excernenda 
moveantur,  et  inde  corpus  plenum  extenuetur, 
validum  resolvatur. 

